b'\n_START_ARTICLE_\nFADEC\n_START_PARAGRAPH_\nFADEC Full Authority Digital Engine  Control je elektronski sistem za krmiljenje motorja. Ve\xc4\x8dinoma se uporablja za reaktivne motorje, v zadnjem \xc4\x8dasu pa tudi za batne letalske motorje._NEWLINE_Cilj vsakega kontrolnega sistema je najbolj efektivno in varno delovanje motorja v dani situaciji. Bolj zahtevni motorji zahtevajo bolj komplicirano krmiljenje. Na prvih letalih je pilot preko mehanskih povezav do motorja kontroliral mo\xc4\x8d, vrtilno hitrost, pretok goriva in druge parametre. Motorji so s \xc4\x8dasom postali bolj komplicirani zato se je pridru\xc5\xbeil tretji \xc4\x8dlan posadke - letalski in\xc5\xbeenir._NEWLINE_Prvi Full Authority analogni sistem so uporabili na motorju  Rolls-Royce/Snecma Olympus 593 nadzvo\xc4\x8dnega Concorde. _NEWLINE_Leta 1968 je Rolls-Royce in Elliot Automation v sodelovanju z National Gas Turbine Establishment razvil digitalni sistem na motorju Rolls-Royce Olympus Mk 320._NEWLINE_V 1970ih so NASA in Pratt and Whitney eksperimentirali s prvim FADEC na letalu F-111 z modificiranim levim motorjem Pratt & Whitney TF30. To je vodilo do prvih FADEC sistemov v voja\xc5\xa1kem Pratt & Whitney F100 in civilnem Pratt & Whitney PW2000 in pozneje Pratt & Whitney PW4000. Prvi FADEC v uporabi je bil Pegasus na Harrierju. \xc4\x8ceprav FADEC vsebuje sistem za nadzor motorja (Engine Control Unit - ECU), pa sistem ne omogo\xc4\x8da ro\xc4\x8dnega posega v obratovalne parametre in zato popolna odpoved sistema FADEC pomeni tudi odpoved motorja.\n_START_SECTION_\nDelovanje\n_START_PARAGRAPH_\nFADEC spremlja veliko parametrov, kot so npr. gostota zraka, pozicija ro\xc4\x8dice za mo\xc4\x8d, temperatura zraka, temperatura pred vstopom v turbino, tlak v motorju, obrati motorja, porabo goriva, pozicijo oddu\xc5\xa1nikov in druge parametre. Vhodi se analizirajo do 70 krat na sekundo. FADEC lahko nadzira zagon in ponovni zagon motorja v letu. FADEC lahko reagira na nepravilnosti brez \xc4\x8dlove\xc5\xa1kega posredovanja.'